Sy opvolger by Massada was die Seloot leier Eleazar ben Jair, in ‘n toespraak van hom verklaar hy dat dit ‘n blye voorreg is om dood te kan gaan vir die prinsiep dat niemand anders as God die heerser oor die mensdom is nie, en om nie aan Rome oor te gee nie, wat slawerny sal beteken, dat mans eerder die lewens van hul vroue en kinders moet neem aangesien die siel van die mens vir altyd bly lewe.
Hierdie is sekerlik nie die gedrag van ‘n gewone rower nie, soos wat Josephus hulle beskrywe het nie, In die rebellie teen Rome was die Selote duidelik ge-inspireer deur godsdienstige motiewe.
Hierdie Selote en die sicarrii, 'n "assassin" groep binne die Selote wat die Romeinse amptenare en selfs Romeins-goedgesinde Jode tereggestel het was as "rowers" deur die Romeine beskou en hulle was gejag en gekruisig, die gebruiklike straf in die tyd vir persone wat vir sedisie aangekla en skuldig bevind was.
Rome stuur toe sy Tiende Legion om die vesting terug te neem, dit neem die Legion drie jaar en duisende slagoffers in die proses. Na die einde van die derde jaar brand die Romeine die mure af, en bestorm die Selote. Die Selote het egter sefmoord as laaste uitweg gesien eerder as om gevange geneem te word en 'n lewe as slawe onder die Romeine te lewe.
Daar is 'n duidelike probleem met die verskillende weergawes van die Bybelse verhale oor die arrestasie en verhoor van Jesus, veral as ons na die aanvaarde Joodse praktyk van die era kyk.